ระเบียบคณะกรรมการคุ้มครองพันธุ์พืชระเบียบคณะกรรมการคุ้มครองพันธุ์พืชว่าด้วยการบริหารกองทุนและการควบคุมการใช้จ่ายเงินกองทุนพ.ศ. ๒๕๔๖[๑] อาศัยอำนาจตามความในมาตรา ๖ (๕)และมาตรา ๕๕ แห่งพระราชบัญญัติคุ้มครองพันธุ์พืช พ.ศ. ๒๕๔๒ คณะกรรมการคุ้มครองพันธุ์พืชโดยความเห็นชอบจากกระทรวงการคลังจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการคุ้มครองพันธุ์พืชว่าด้วยการบริหารกองทุนและการควบคุมการใช้จ่ายเงินกองทุน พ.ศ.๒๕๔๖ข้อ๒ระเบียบนี้ให้ใช้บังคับตั้งแต่บัดนี้เป็นต้นไปข้อ๓ ในระเบียบนี้การอนุรักษ์ หมายความว่า การรวบรวมการเก็บรักษาพันธุกรรมพืช การบำรุงรักษาและฟื้นฟูระบบนิเวศน์ และให้หมายความรวมถึงกิจกรรมที่เกี่ยวกับการรวบรวมการเก็บรักษาพันธุกรรมพืชการบำรุงรักษาและฟื้นฟูระบบนิเวศน์การวิจัย หมายความว่า การค้นคว้าโดยการทดลองสำรวจหรือการศึกษาเพื่อให้ได้ข้อมูลความรู้รวมทั้งการพัฒนาผลิตภัณฑ์และกระบวนการต่าง ๆอันจะสามารถนำมาใช้ประโยชน์ทางเศรษฐกิจ สังคม วิชาการหรือเป็นพื้นฐานของการพัฒนาประเทศในด้านต่าง ๆ ต่อไปกองทุน หมายความว่า กองทุนคุ้มครองพันธุ์พืชคณะอนุกรรมการ หมายความว่า คณะอนุกรรมการบริหารงานกองทุนคุ้มครองพันธุ์พืชระดับภูมิภาคคณะกรรมการกองทุน หมายความว่าคณะกรรมการกองทุนคุ้มครองพันธุ์พืชคณะกรรมการ หมายความว่าคณะกรรมการคุ้มครองพันธุ์พืชข้อ๔ กองทุนคุ้มครองพันธุ์พืชจัดตั้งขึ้นเพื่อเป็นทุนใช้จ่ายในการช่วยเหลือและอุดหนุนกิจการที่เกี่ยวกับการอนุรักษ์การวิจัย และการพัฒนาพันธุ์พืชข้อ๕คณะกรรมการกองทุนประกอบด้วยปลัดกระทรวงเกษตรและสหกรณ์เป็นประธานกรรมการและบุคคลอื่นซึ่งคณะกรรมการแต่งตั้งไม่เกินเจ็ดคนเป็นกรรมการ และอธิบดีกรมวิชาการเกษตรเป็นกรรมการและเลขานุการข้อ๖ ให้คณะกรรมการกองทุนมีอำนาจหน้าที่ดังต่อไปนี้(๑) เสนอแนวทาง หลักเกณฑ์ เงื่อนไขและลำดับความสำคัญของการใช้จ่ายเงินกองทุนตามวัตถุประสงค์ที่กำหนดไว้ในมาตรา ๕๕ต่อคณะกรรมการ(๒)กำหนดระเบียบเกี่ยวกับหลักเกณฑ์และวิธีการขอจัดสรรขอเงินช่วยเหลือหรือขอเงินอุดหนุนจากกองทุน(๓) พิจารณาจัดสรรเงินกองทุนเพื่อใช้ตามวัตถุประสงค์ที่กำหนดไว้ในมาตรา๕๕ ทั้งนี้ ตามแนวทาง หลักเกณฑ์เงื่อนไข และลำดับความสำคัญที่คณะกรรมการกำหนด(๔)พิจารณาอนุมัติคำขอรับการส่งเสริมและช่วยเหลือตามมาตรา ๕๕(๕) ปฏิบัติการอื่นใดตามที่คณะกรรมการมอบหมายข้อ๗ ให้คณะกรรมการกองทุนมีวาระการดำรงตำแหน่งคราวละสองปีกรรมการซึ่งพ้นจากตำแหน่งอาจได้รับการแต่งตั้งอีกได้แต่จะดำรงตำแหน่งเกินสองวาระติดต่อกันไม่ได้ข้อ๘ นอกจากการพ้นตำแหน่ง ตามข้อ ๗กรรมการพ้นจากตำแหน่งเมื่อ(๑) ตาย(๒) ลาออก(๓) เป็นบุคคลล้มละลาย(๔) เป็นคนไร้ความสามารถ หรือเสมือนไร้ความสามารถ(๕) ได้รับโทษจำคุกโดยคำพิพากษาถึงที่สุดจำคุกเว้นแต่เป็นโทษสำหรับความผิดที่กระทำโดยประมาท หรือความผิดลหุโทษในกรณีที่กรรมการพ้นจากตำแหน่งก่อนวาระให้คณะกรรมการแต่งตั้งบุคคลอื่นเป็นกรรมการแทนเว้นแต่วาระการดำรงตำแหน่งของกรรมการเหลือไม่ถึงเก้าสิบวันจะไม่แต่งตั้งก็ได้และให้ผู้ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทนข้อ๙การประชุมของคณะกรรมการกองทุนต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการซึ่งมาประชุมเลือกกรรมการคนหนึ่งขึ้นทำหน้าที่แทนการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งมีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดในกรณีที่กรรมการเป็นผู้มีส่วนได้เสียไม่ว่าโดยตรงหรือโดยอ้อมในเรื่องใดห้ามมิให้กรรมการผู้นั้นเข้าร่วมประชุมข้อ๑๐ให้คณะกรรมการแต่งตั้งคณะอนุกรรมการประจำ ๖ ภาค ๆ ละ ๑ คณะโดยให้มีหน้าที่แนะนำกลั่นกรองโครงการที่มีผู้ขอใช้เงินกองทุนพร้อมทั้งเป็นผู้ติดตามประเมินผลโครงการที่ใช้เงินกองทุนซึ่งอยู่ในความรับผิดชอบของภูมิภาคนั้นข้อ๑๑ ให้นำความในข้อ ๗ และข้อ ๘มาใช้บังคับแก่วาระการดำรงตำแหน่งและการพ้นจากตำแหน่งของคณะอนุกรรมการ โดยอนุโลมให้นำความในข้อ๙ มาใช้บังคับแก่การประชุมคณะอนุกรรมการโดยอนุโลมข้อ๑๒กองทุนประกอบด้วยเงินและทรัพย์สินดังต่อไปนี้(๑) เงินรายได้จากข้อตกลงแบ่งปันผลประโยชน์ตามมาตรา๕๒(๒)เงินหรือทรัพย์สินที่ได้รับจากการจดทะเบียนคุ้มครองพันธุ์พืช(๓) เงินอุดหนุนจากรัฐบาล(๔) เงินหรือทรัพย์สินที่มีผู้อุทิศให้(๕) ดอกผล และผลประโยชน์อื่นใดที่เกิดจากกองทุนข้อ๑๓ การรับเงินตาม ข้อ ๑๒ ยกเว้น ข้อ๑๒ (๓)ให้ออกหลักฐานเป็นใบเสร็จรับเงินให้แก่ผู้ชำระเงินทุกครั้งโดยใช้ใบเสร็จรับเงินตามแบบของทางราชการข้อ๑๔ให้กรมวิชาการเกษตรเปิดบัญชีเงินฝากที่กรมบัญชีกลาง กระทรวงการคลัง ชื่อบัญชีบัญชีกองทุนคุ้มครองพันธุ์พืชเพื่อฝากเงินรายได้ตามข้อ๑๒ ที่ได้รับทั้งจากส่วนกลางและส่วนภูมิภาคและห้ามมิให้นำเงินไปใช้จ่ายก่อนส่งเข้าบัญชีเงินฝากในกรณีที่มีการโอนเงินไปตั้งจ่ายทางสำนักงานคลังจังหวัดหรือสำนักงานคลังจังหวัด ณ อำเภอ ให้เปิดบัญชีเงินฝากชื่อบัญชี บัญชีกองทุนคุ้มครองพันธุ์พืช ไว้ที่สำนักงานคลังจังหวัดหรือสำนักงานคลังจังหวัด ณ อำเภอ แล้วแต่กรณีและเมื่อสิ้นสุดโครงการให้โอนเงินที่เหลือเข้าบัญชีกองทุนคุ้มครองพันธุ์พืชที่ได้เปิดบัญชีเงินฝากไว้ที่กรมบัญชีกลาง กระทรวงการคลังวิธีการโอนเงินรายได้ให้ดำเนินการโดยวิธีการโอนขายบิลการนำเงินรายได้ฝากธนาคารที่เป็นรัฐวิสาหกิจจะต้องได้รับความเห็นชอบจากกระทรวงการคลังภายในวงเงินที่กระทรวงการคลังกำหนดข้อ๑๕ เงินกองทุนให้ใช้จ่ายเพื่อกิจการดังต่อไปนี้(๑) ช่วยเหลือและอุดหนุนกิจการใด ๆ ของชุมชนที่เกี่ยวกับการอนุรักษ์การวิจัยและการพัฒนาพันธุ์พืช(๒)ให้องค์กรปกครองส่วนท้องถิ่นใช้เพื่ออุดหนุนการอนุรักษ์การวิจัยและพัฒนาพันธุ์พืชของชุมชน(๓) เป็นค่าใช้จ่ายในการบริหารกองทุนข้อ๑๖วงเงินซึ่งจะให้เป็นการช่วยเหลือหรืออุดหนุน ตามข้อ ๑๕ (๑) และ (๒) ให้เป็นไปตามที่คณะกรรมการกองทุนกำหนดข้อ๑๗ โครงการใด ๆซึ่งคณะกรรมการกองทุนมีมติให้ความเห็นชอบและจัดสรรเงินอุดหนุนแล้วให้แจ้งให้คณะกรรมการทราบข้อ๑๘ให้ประธานคณะกรรมการกองทุนหรือผู้ที่ได้รับมอบหมายเป็นผู้มีอำนาจอนุมัติสั่งจ่ายหรือก่อหนี้ผูกพันเงินรายได้ตามวงเงินที่ได้รับอนุมัติจากคณะกรรมการกองทุนข้อ๑๙เมื่อคณะกรรมการกองทุนได้อนุมัติเงินช่วยเหลือหรือเงินอุดหนุนแล้วให้ผู้รับผิดชอบโครงการเปิดบัญชีเงินฝากออมทรัพย์ไว้ณ ธนาคารตามที่คณะกรรมการกองทุนกำหนด ชื่อบัญชี ..แล้วแจ้งเลขบัญชีให้คณะกรรมการกองทุนทราบเพื่อจะได้โอนจ่ายเงินเข้าบัญชีดังกล่าวตามแผนการใช้เงินที่ได้รับอนุมัติวิธีปฏิบัติเกี่ยวกับการรับเงินการจ่ายเงิน การเก็บรักษาเงิน การนำส่งเงินและการฝากเงินของกองทุนให้ปฏิบัติตามระเบียบของทางราชการโดยอนุโลมข้อ๒๐เมื่อผู้ขอรับการช่วยเหลือหรืออุดหนุนได้เบิกจ่ายเงินจากกองทุนแล้วให้มีหน้าที่และความรับผิดชอบในการจัดทำรายงานความก้าวหน้าของการดำเนินงานตามแผนและโครงการทราบตลอดจนให้ความร่วมมือในการติดตามและประเมินผลของพนักงานเจ้าหน้าที่ข้อ๒๑ในกรณีที่ผู้ขอรับการช่วยเหลือหรืออุดหนุนไม่รายงานตามข้อ ๒๐คณะกรรมการกองทุนมีอำนาจสั่งระงับการจ่ายเงินงวดถัดไปของโครงการไว้ชั่วคราวได้จนกว่าผู้ขอรับการอุดหนุนได้ดำเนินการตามปกติ จึงจะพิจารณาจ่ายเงินงวดต่อไปข้อ๒๒ ในกรณีที่มีความจำเป็นต้องปรับปรุงหรือเปลี่ยนแปลงรายการหรือระยะเวลาการดำเนินการในโครงการที่ได้รับความเห็นชอบจากคณะกรรมการกองทุนให้ผู้ได้รับการช่วยเหลือหรืออุดหนุนจัดทำรายละเอียดเสนอคณะกรรมการกองทุนเพื่อพิจารณาเห็นชอบก่อนจึงจะดำเนินการได้ข้อ๒๓ในกรณีที่การดำเนินงานของโครงการไม่เป็นไปตามวัตถุประสงค์คณะกรรมการกองทุนมีอำนาจพิจารณาดำเนินการตามความเหมาะสมข้อ๒๔ให้คณะอนุกรรมการจัดทำรายงานผลการดำเนินงานเป็นประจำทุกเดือนโดยให้จัดส่งถึงคณะกรรมการกองทุนภายในวันที่ ๑๕ ของเดือนถัดไปข้อ๒๕ การพัสดุให้ถือปฏิบัติตามระเบียบของทางราชการเกี่ยวกับการพัสดุโดยอนุโลมข้อ๒๖ การบัญชีให้ปฏิบัติตามหลักการและนโยบายบัญชีภาครัฐที่กระทรวงการคลังกำหนดการปิดบัญชีให้กระทำปีละครั้งตามปีงบประมาณและให้จัดทำงบการเงินส่งสำนักงานการตรวจเงินแผ่นดินภายใน ๙๐วันนับแต่วันสิ้นงวดบัญชี เพื่อสำนักงานการตรวจเงินแผ่นดินตรวจสอบและแสดงความเห็นซึ่งเมื่อสำนักงานตรวจเงินแผ่นดินตรวจสอบแล้วให้ส่งงบการเงินดังกล่าวให้กรมบัญชีกลางและสำนักงบประมาณเพื่อทราบด้วยข้อ๒๗เมื่อเสร็จสิ้นโครงการให้มีการตรวจสอบการดำเนินงานเกี่ยวกับการเงินและบัญชีโดยเจ้าหน้าที่ตรวจสอบภายในของกรมวิชาการเกษตรแล้วรายงานผลการตรวจสอบให้คณะกรรมการกองทุนทราบและส่งรายงานผลการตรวจสอบภายในพร้อมทั้งผลการติดตามและประเมินผลการดำเนินงานแต่ละโครงการของคณะอนุกรรมการให้กรมบัญชีกลาง สำนักงบประมาณ และสำนักงานการตรวจเงินแผ่นดินทราบด้วยข้อ๒๘ ให้กรมวิชาการเกษตรเป็นหน่วยงานรับผิดชอบและควบคุมการบริหารเงินกองทุนคุ้มครองพันธุ์พืชข้อ๒๙วิธีปฏิบัติใดที่ไม่ได้กำหนดไว้ในระเบียบนี้ให้ถือปฏิบัติตามระเบียบของทางราชการโดยอนุโลมข้อ๓๐ในกรณีที่ไม่อาจปฏิบัติตามระเบียบนี้ได้ให้ขอทำความตกลงกับกระทรวงการคลังข้อ๓๑ ทุก ๆ สิ้นปีกระทรวงการคลังอาจเรียกให้กองทุนนำเงินส่งคลังได้หากกองทุนมีเงินเหลือเกินความจำเป็นประกาศ ณ วันที่ ๒๔กันยายน พ.ศ. ๒๕๔๖บรรพต หงษ์ทองปลัดกระทรวงเกษตรและสหกรณ์วิชชุตา/ผู้จัดทำ๘ สิงหาคม ๒๕๕๔[๑] ราชกิจจานุเบกษาเล่ม ๑๒๐/ตอนพิเศษ ๑๑๔ ง/หน้า ๔๘/๑ ตุลาคม ๒๕๔๖